รบกวนสอบถามค่ะ เมื่อปลายเดือนธันวาคม 2563 มีอาการเลือดออกหลังจากหมดประจำเดือน แต่ไม่มีอาการปวดท้องใดๆ นะคะจึงไปหาคุณ คุณตรวจภายในและแจ้งว่าเลือดที่ออกมาเป็นเลือดประจำเดือด อาการที่เป็นคือฮอร์โมนแปรปรวน จึงฉีดยาคุมให้ หลังจากนั้น 1 วัน เลือดก็หยุดไหลค่ะจนประจำเดือนรอบถัดไปมา เมื่อหมดประจำเดือนเลือดก็ออกมาอีก จึงไปหาอีก เนื่องจากไม่อยากฉีดยาคุมเพราะได้รับผลข้างเคียงจากยาคุมที่ฉีดค่อนข้างเยอะคุณเลยแนะนำว่าต้องทานยาคุมจนกว่าเลือดจะหยุดไหล จึงไปซื้อยาคุมยี่ห้อ มินิดอซ (Minidoz)มาทาน ระหว่างที่ทานแผงที่ 1-3 ยังคงมีเลือดออกบางบางวันเดือนเมษายน 2564 เป็นประจำเดือนและทานยาคุมแผงที่ 4 ประจำเดือมหมดวันที่ 3 เมษายน เลือดหยุดไหล จนมาวันที่ 17 เมษายน มีเหลือดไหล และรู้สึกปวดท้องน้อยหน่วงๆ นิดหน่อยอยากสอบถามว่าอาการที่เป็นมีแนวโน้มเป็นโรคร้ายแรงไหมค่ะเพราะก่อนหน้านี้คุณแนะนำมาว่าต้องทานยาคุมจนกว่าร่างกายจะปรับฮอร์โมนกลับมาเป็นปกติ แต่ทานยาคุมมา 4 แผงแล้วเลือดก็ยังไหลอยู่บ้างค่ะ
สวัสดีค่ะ การมีเลือดออกผิดปกติทางช่องคลอดที่ไม่ใช่รอบเดือนดังกล่าวนั้น อาจมีสาเหตุต่างๆเช่นฮอร์โมนจากรังไข่ไม่สมดุล การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ผลข้างเคียงจากการใช้ยาคุมกำเนิดโดยเฉพาะกลุ่มยาคุมฮอร์โมนเดี่ยวในยาฉีดหรือยาฝัง ภาวะแทรกซ้อนจากการตั้งครรภ์ เลือดตามหลังการปฏิสนธิจากที่กล่าวมา ถ้าหาสาเหตุทางกายภาพที่แน่ชัดไม่ได้ คืออาจเป็นจากฮอร์โมนไม่สมดุล การรับประทานยาคุมกำเนิดแบบแผงรายเดือนที่เป็นฮอร์โมนรวมอาจช่วยทำให้รอบเดือนกลับมาใกล้เคียงปกติ โดยแนะนำการทำตามคำแนะนำของแพทย์ด้วยการกินยาคุมสม่ำเสมอ โดยหากกินติดต่อกันมา 4 แผงแล้ว ดูแนวโน้มว่าอาการดีขึ้น มีเลือดออกผิดปกติน้อยลงหรือไม่ ถ้ายังมีเลือดออกผิดปกติมากอยู่ ควรกลับไปพบแพทย์ที่ดูแลโดยตรงเพื่อตรวจเพิ่มเติม หาสาเหตุอื่นๆที่เป็นไปได้ของเลือดออกผิดปกติทางช่องคลอดต่อไปในเบื้องต้นให้รับประทานยาตามที่แพทย์แนะนำเท่านั้น ไม่ซื้อยาสตรีใดๆมาใช้เอง ถ้าเลือดออกมาก งดการมีเพศสัมพันธ์ไปก่อน